Source: https://vinodeivini.sk/reklamacny-poriadok
Timestamp: 2019-03-21 16:07:24+00:00
Document Index: 10076921

Matched Legal Cases: ['§ 18', '§ 18', '§ 619', '§619', '§ 629', '§ 629', '§ 457', '§ 48']

reklamacny poriadok | Vino Dei Vini
1.1. Spoločnosť EBAC spol. s r.o., so sídlom Levická cesta 3, 949 01 Nitra, IČO: 34116826 (ďalej EBAC alebo predávajúci) týmto reklamačným poriadkom v súlade s § 18 ods. 1 zákona č. 250/2007 Z. z. o ochrane spotrebiteľa a o zmene zákona č. 372/1990 Zb. o priestupkoch v znení neskorších predpisov (ďalej len „Zákon o ochrane spotrebiteľa“) riadne informuje spotrebiteľa (ďalej zákazník alebo kupujúci) o podmienkach a spôsobe uplatnenia práv zo zodpovednosti za vady (ďalej aj reklamácia) vrátane údajov o tom, kde môže reklamáciu uplatniť.
1.3. Tento reklamačný poriadok je v súlade s § 18 ods. 1 Zákona o ochrane spotrebiteľa umiestnený na viditeľnom mieste dostupnom zákazníkovi v kamennej predajni EBAC a zároveň je zverejnený na internetovej stránke EBAC www.vinodeivini.sk
2.1. EBAC zodpovedá za vady, ktoré má predaný tovar pri prevzatí kupujúcim (§ 619 ods. 1 Občianskeho zákonníka).
2.2. Pri tovaroch predávaných za nižšiu cenu z dôvodu vady EBAC nezodpovedá za vadu, pre ktorú bola dojednaná nižšia cena (§619 Občianskeho zákonníka).
2.3. Ak EBAC pri kúpe tovaru ponúka zákazníkovi k predanému tovaru bezplatne ďalší tovar ako dar, je na zákazníkovi, či ponúkaný dar prijme. Dar však nie je predaným tovarom, preto EBAC nezodpovedá za jeho prípadné vady. Ak však EBAC o prípadných vadách daru vie, je povinný na ne zákazníka pri ponuke daru upozorniť (§ 629 Občianskeho zákonníka). Ak má dar vady, na ktoré EBAC zákazníka neupozornil, je zákazník oprávnený ho vrátiť (§ 629 Občianskeho zákonníka). Ak zákazníkovi vznikne právo na odstúpenie od zmluvy (vrátenie peňazí), je zákazník povinný vrátiť EBACu všetko, čo podľa zmluvy dostal, t.j. aj tovar prijatý ako dar (§ 457 Občianskeho zákonníka v spojení s § 48 ods. 2 Občianskeho zákonníka).
3.1. Kupujúci si uplatňuje právo na reklamáciu osobne, poštou, elektronicky alebo telefonicky. Osobne v sídle spoločnosti EBAC na Levickej ceste 3 v Nitre alebo v kamennej predajni Vino Dei Vini na Špitálskej ulici 51 v Bratislave. Telefonicky na telefónnom čísle 00421 905 489905, elektronicky na e-mailovej adrese ebac@ebac.sk, alebo poštou na adrese EBAC spol. s r.o., Levická cesta 3, 949 01 Nitra.
3.2. Ostatné práva zo zodpovednosti za vady, t.j. právo na výmenu tovaru, právo na odstúpenie od kúpnej zmluvy (vrátenie peňazí) a právo na primeranú zľavu si kupujúci uplatňuje v v sídle spoločnosti EBAC na Levickej ceste 3 v Nitre alebo v kamennej predajni Vino Dei Vini na Špitálskej ulici 51 v Bratislave.
- je potrebné predložiť doklad o kúpe, prípadne iným spôsobom nevzbudzujúcim pochybnosti preukázať, že tovar bol kúpený u predávajúceho.
- je potrebné, aby tovar spĺňal všetky ostatné podmienky pre reklamáciu (fyzicky nepoškodený, nepoškodený živelnou udalosťou, neporušené obaly atď.),
V Nitre, dňa 16. marca 2017
Ing. Boris Košút, konateľ spoločnosti